ПРЕДЛОГ:

На основу члана 32. став 1. тачка 6. и 16. Закона о локалној самоуправи ("Сл. гласник РС" бр. 129/07, 83/14 - др.закон, 101/16 – др.закон, 47/18 и 111/21 - др.закон), члана 33. Закона о трговини („ Сл. гласник РС“ бр. 52/19), члана 39. став 3. Закона о прекршајима („Сл. гласник РС“ бр. 52/2019), и члана 40. став 1. тачка 6. и 52. Статута општине Димитровград ("Сл. лист општине Димитровград" бр. 6/2019), Скупштина општине Димитровград на седници одржаној дана\_\_\_\_\_\_\_\_2024. године, донела је

**ОДЛУКУ**

 **о допуни Одлуке о утврђивању радног времена у трговини, занатству, угоститељству и објектима за приређивање игара за забаву и игара на срећу**

**Члан 1.**

У Одлуци о утврђивању радног времена у трговини, занатству, угоститељству и објектима за приређивање игара за забаву и игара на срећу („Сл. лист општине Димитровград“, број 118/2016 и 10/2018), врши се допуна и то:

**Члан 2.**

У члану 4. став 1. под б). после алинеје 1) **објекти услужне делатности,** додаје се нова алинеја 2) и одређује радно време:

- Услужне перионице у насељеном месту од 06,00 до 22,00 часова;

- Услужне перионице ван насељеног места од 06,00 до 24,00 часова.

**Члан. 3.**

Ова Одлука ступа на снагу осмог дана од дана објављивања у „Службеном листу Општине Димитровград“.

***О б р а з л о ж е њ е***

Чланом 32. став 1. тачка 6. Закона о локалној самоуправи ("Сл. гласник РС" бр. 129/07, 83/14 - др.закон, 101/16 – др.закон, 47/18 и 111/21 - др.закон) прописано је да Скупштина општине, у складу са законом доноси прописе и друге опште акте.

Ставом 1. тачка 16. истог члана Закона прописано је да Скупштина општине, у складу са законом прописује радно време угоститељских, трговинских и занатских објеката.

Чланом 40. став 1. тачка 6. Статута општине Димитровград („Службени лист Општине Димитровград, бр. 6/19) прописано је да Скупштина општине, у складу са законом доноси прописе и друге опште акте из надлежности општине.

Ставом 1. тачка 52. истог члана Статута прописано је да Скупштина општине, у складу са законом прописује радно време угоститељских, трговинских и занатских објеката.

Чланом 33. став 1. Закона о трговини („ Сл. гласник РС“ бр. 52/19) прописано је да трговац и пружалац услуге самостално одређују радно време у складу са овим законом и посебним прописом јединице локалне самоуправе.

У циљу решавања проблема са постојећим услужним перионицама на територији општине Димитровград као и проблема који би се убудуће јављали приликом отварања нових услужних перионица на територији општине Димитровград, у насељеним местима, Скупштина општине Димитровград доноси ову Одлуку како би се ограничиле имисије које услужне перионице стварају у насељеним деловима општине.

Број:

У Димитровграду, дана \_\_\_\_\_\_\_\_\_\_ 2024. године.

 **СКУПШТИНА ОПШТИНЕ ДИМИТРОВГРАД**

 **ПРЕДСЕДНИК**

Зоран Ђуров